Juozas Grišmanauskas

Juozas Grišmanauskas (1927 m. spalio 6 d. Medsėdžiuose, Platelių valsčius – 1983 m. liepos 16 d. Čikagoje) – jūrininkas, Lietuvos pasipriešinimo sovietiniam okupaciniam režimui dalyvis.

 Biografija 
1948 m. Kretingoje baigė žemės ūkio mokyklą. 1944–1951 m. dalyvavo pasipriešinime tarybiniam okupaciniam režimui. Klaipėdos žvejybos laivyno bocmanas. 1951 m. liepos 17 d. su kapitonu L. Kublicku ir jūrininku E. Paulausku mažuoju žvejybinio traleriu MPT-85 „Samum“ per Baltiją pabėgo į Švediją. TSRS teismo už akių nuteistas mirti. 1952 m. apsigyveno JAV. Susitikimuose su išeiviais lietuviais aplankė apie 50 kolonijų, pasakojo apie gyvenimą TSRS okupuotoje Lietuvoje. Parašė knygą „Tolimieji kvadratai“ (1952 m.). Pagal jo, L. Kublicko ir E. Paulausko informaciją išleista knyga „Kelionė į laisvę“ (Voyage to Freedom) 1953 m.

 Šaltiniai 

Kategorija:Lietuvos jūrininkai
Kategorija:Lietuvos žvejai
Kategorija:Lietuvos disidentai
Kategorija:JAV lietuviai